**Sicrhau Celfyddydau Awyr Agored Amrywiol 2022 – Cynnig i Artistiaid**

**#AgorAllan2022 – Cyfleoedd i artistiaid yng Nghymru greu celfyddydau awyr agored newydd a mynd â nhw ar daith**

Y gwanwyn hwn, bydd Articulture a phartneriaid ledled Cymru a’r DU yn lansio #AgorAllan2022 – sef cyfres o gomisiynau a chyfleoedd datblygu ar gyfer Artistiaid sy’n dymuno creu celfyddydau awyr agored newydd yng Nghymru, y DU ac Iwerddon a mynd â nhw ar daith.

A oes gennych syniad ar gyfer perfformiad neu brosiect celf awyr agored?

Mae’n syml – cysylltwch â ni i ddweud ‘helo’.

**Cyfle #1  
Creu & Mynd ar Daith - Cymru**

Mae gennym dri chomisiwn newydd ar gyfer Artistiaid na chânt eu cynrychioli’n ddigonol ac sy’n dymuno datblygu celfyddydau awyr agored newydd yng Nghymru a mynd â nhw ar daith.

Mae’r cyfle hwn ar gyfer artistiaid:

* sy’n eu hystyried eu hunain yn F/fyddar neu’n Anabl
* sy’n dod o gefndiroedd Du a/neu fwyafrif byd-eang arall
* a/neu sy’n dymuno datblygu a dangos gwaith yn y Gymraeg yn unig.

Caiff y comisiynau hyn eu cefnogi gan leoliadau a gwyliau blaenllaw ledled Cymru a fydd yn cydweithio ar ffurf Consortiwm Celfyddydau Awyr Agored Cymru (WOAC), dan reolaeth Articulture. Bydd y tri gwaith awyr agored a ddewisir yn teithio i leoliadau partneriaid WOAC yn ystod 2022, a bydd Artistiaid yn derbyn ffioedd perfformio ychwanegol yn unol â hynny.

* Gall artistiaid wneud cais am hyd at £5000 i ddatblygu’r gwaith
* Bydd Articulture yn cynorthwyo Artistiaid dethol trwy’r holl gamau sy’n gysylltiedig â chreu’r gwaith a mynd ag ef ar daith – gall hyn gynnwys cynhyrchu, mentoriaeth, cymorth cynhyrchu a marchnata
* Hefyd, bydd cyfle datblygiad proffesiynol yn cael ei gynnig i’r Artistiaid dethol, sef cyfle i ymweld â’r ‘Out There Festival’ yn Great Yarmouth (Medi 2022) i weld celfyddydau awyr agored rhyngwladol newydd a chreu cysylltiadau.

**Cyfle #2**

**Creu & Mynd ar Daith – y DU ac Iwerddon**

Dau gyfle comisiynu:

* un ar agor i bob Artist a leolir yng Nghymru ac sy’n dymuno creu gwaith ar gyfer yr awyr agored;
* un yn benodol ar gyfer Artistiaid o grwpiau heb gynrychiolaeth ddigonol.

Partneriaeth gyda phartneriaeth ‘Pedair Gwlad’ newydd yw’r comisiynau hyn – yn cael ei arwain gan Surge yn yr Alban – sy’n dod a phedwar rhwydwaith celfyddydau awyr agored a phedair gŵyl yn yr Alban, Iwerddon, Cymru a Lloegr.

Mae pob un o’r pedair gwlad yn comisiynu dau waith newydd, a bydd yr 8 gwaith celf yn teithio i’r pedair gŵyl yn ystod 2022.

**Cyfle #3 - Cysylltu a Datblygu Syniadau ar gyfer Celfyddydau Awyr Agored**

I bawb – y rhai sydd ag egin syniadau yn unig, y rhai sy’n dymuno ymestyn eu rhwydweithiau, y rhai sy’n barod i gynnig eu syniad – bydd gennym amrywiaeth o gyfleoedd eraill ar gyfer Artistiaid sy’n datblygu syniadau newydd ar gyfer celfyddydau awyr agored yng Nghymru yn 2022.

Mae’r rhain yn cynnwys –

* Digwyddiadau rhwydweithio fel y gellir rhannu syniadau gyda Rhaglenwyr a Chynhyrchwyr allweddol yn y diwydiant
* Cymorthfeydd parhaus gyda Chynhyrchwyr celfyddydau awyr agored, lle cynigir cymorth penodol ar gyfer datblygu eich syniad
* Angen rhywbeth arall? Cofiwch gysylltu

**A yw’n addas i mi?**

Rydym yn croesawu pawb. Ni waeth be fo’ch cefndir na’ch profiad – cofiwch gysylltu i gael sgwrs.

Fel yr awgryma’r teitl, ‘agor allan’ yw nod #AgorAllan2022 – agor y drws i leoedd newydd, syniadau newydd a phosibiliadau newydd yn yr awyr agored gyda’n gilydd.

Rydym yn arbennig o awyddus i glywed am syniadau a phrosiectau:

* sy’n berfformiadol a/neu’n rhyngweithiol
* sy’n dod â chefndiroedd gwahanol ynghyd i weithio gyda’i gilydd

Rhaid i’r artist arweiniol fod wedi’i leoli yng Nghymru, a rhaid i’r gwaith fod yn waith ar gyfer yr awyr agored.

Edrychwch ar wefan Articulture i weld pa gelfyddydau awyr agored rydym wedi cynorthwyo i’w creu yn y gorffennol – <https://articulture-wales.co.uk/archebu/?lang=cy>

**Cysylltu**

Os oes gennych syniad, os hoffech wneud cais am gomisiwn neu os hoffech gael rhagor o wybodaeth, cofiwch gysylltu â ni i ddweud **helo**.

Gallwch anfon e-bost, ffonio, anfon neges destun, anfon neges WhatsApp neu ddefnyddio ein cyfryngau cymdeithasol:

E-bost - [rosie@articulture-wales.co.uk](mailto:rosie@articulture-wales.co.uk)

Ffôn (galwadau neu negeseuon testun) - 07966 071073

Facebook - [www.facebook.com/ArticultureWales](http://www.facebook.com/ArticultureWales)

Twitter - <https://twitter.com/Articulture_>

Instagram - <https://www.instagram.com/articulture_wales/>

**\*Ar gyfer Cyfle #1 – comisiwn WOAC – y dyddiad cau ar gyfer cysylltu â ni yw dydd Gwener 11 Mawrth. Ond gorau po gyntaf y cysylltwch.**

Gall tîm Articulture eich cynorthwyo i ddatblygu eich syniad er mwyn sicrhau y bydd yn barod i’w rannu gyda phartneriaid WOAC erbyn **dydd Gwener 25 Mawrth.**

Os caiff eich syniad ei ddewis gan y partneriaid, byddwch yn dechrau datblygu eich syniad gyda chymorth gan Articulture o **ddydd Llun 18 Ebrill.**

Rhagwelwn y bydd y gwaith yn mynd ar daith o fis Gorffennaf 2022.

**Caiff #AgorAllan2022 gefnogaeth gan Gyngor Celfyddydau Cymru, Articulture a Chonsortiwm Celfyddydau Awyr Agored Cymru.**